laion/Wikipedia-Exotic huggingface dataset:
გაჩო ადამიდი

გაჩო ადამიდი (ალბ. Gaqo Adhamidhi; დ. 1859, კორჩა — გ. 1939, ჟენევა) ასევე ცნობილი, როგორც ადამიდ ფრაშერი — XX საუკუნის ალბანელი ექიმი და პოლიტიკური მოღვაწე. დაიბადა ქალაქ კორჩაში (მაშინდელი ოსმალეთის იმპერია, დღევანდელი ალბანეთი). ალბანეთის მართლმადიდებლური საზოგადოების უმეტესი ნაწილის მსგავსად, ისიც ახალგაზრდობაში ემიგრაციაში წავიდა და ეგვიპტეში დასახლდა, სადაც მედიცინას სწავლობდა და ექიმიც გახდა. ემიგრაციაში ყოფნისას ის ალბანური თემის ერთ-ერთ გამოჩენილ წარმომადგენელს, ექიმსა და პოლიტიკოსს, მიხალ ტურტულის დაუმეგობრდა. ადამიდი 1892-1914 წლებში მუჰამედ ალი-ფაშას დინასტიის წარმომადგენლის, ეგვიპტისა და სუდანის ბოლო ხედივის, აბას II ჰილმის პირად ექიმად მსახურობდა. ეგვიპტეში ყოფნის დროს ის იქ მცხოვრებ ალბანურ საზოგადოებასა და რუმინეთში არსებულ ალბანურ თემს შორის თანამშრომლობის დამყარებას ცდილობდა, თუმცა უშედეგოდ. 1914 წელს, ალბანეთის დამოუკიდებლობის დეკლარაციის გამოცხადების და ალბანეთის სახელმწიფოს შექმნის შემდეგ, ადამიდი სამშობლოში დაბრუნდა და თურჰან ფაშა პერმეტის მთავრობაში ფინანსთა მინისტრად განაგრძო მუშაობა. პირველი მსოფლიო ომის დაწყებისთანავე შვეიცარიაში გადასახლდა, სადაც ლოზანის უნივერსიტეტთან განაგრძო თანამშრომლობა. შვეიცარიაში ის მრავალი წლის განმავლობაში ცხოვრობდა და ალბანური დიასპორის წევრთა პოლიტიკური ასოციაციის - ალბანეთის ეროვნული საბჭოს თავმჯდომარეც კი გახდა. გარდა ამისა, სწორედ ის წარმოადგენდა ალბანეთს ერთა ლიგაში. არსებობს მოსაზრება, რომ ცნობილმა ალბანელმა პოეტმა და დრამატურგმა, ანდონ ჩაკომ მისი კომედიის „კლუბი სალონიკში“ ერთ-ერთი პერსონაჟის „ექიმი ადამიდის“ პროტოტიპად სწორედ გაჩო ადამიდი გამოიყენა. ამის მიზეზი შესაძლოა ჩაკოს პირადი შურისძიება ყოფილიყო. კომედიაში ადამიდი გროტესკულ, უკიდურესად ძუნწ, უცოდინარ, ოსმალეთის იმპერიის მომხრე ფსევდოექიმადაა წარმოჩენილი. ↑ Herbert, Aubrey (10 May 2011), Albania's greatest friend : Aubrey Herbert and the making of modern Albania : diaries and papers, 1904-1923, London;New York: I.B. Tauris, p. 218, ISBN 9781848854444, https://books.google.com/books?id=M_0-QfRL8eMC&q=george+adamidis+frasheri&pg=PA217 ↑ 2.0 2.1 2.2 Elsie, Robert (2012), A Biographical Dictionary of Albanian History, London; New York: I.B.Tauris, pp. 4–5, ISBN 9781780764313, https://books.google.com/books?id=pgf6GWJxuZgC&q=George+Adamidis+Frash%C3%ABri&pg=PA3 ↑ 3.0 3.1 Ben Andoni (2011-12-14), Si e denigroi Çajupi Adhamidhin, Gazeta Shqiptare, http://www.peshkupauje.com/2011/12/si-e-denigroi-cajupi-adhamidhin. წაკითხვის თარიღი: 2015-10-29 ↑ Skendi, Stavro (1967). The Albanian national awakening. Princeton: Princeton University Press, გვ. 152. ISBN 9781400847761.  ↑ 5.0 5.1 Brahim Avdyli (2011-05-12), Bazat e mërgatës shqiptare në Zvicër, AlbaniaPress, http://www.albaniapress.com/lajme/14249/Bazat-e-mergates-shqiptare-ne-Zvicer.html
დიდი სერების გორასამარხი

დიდი სერების გორასამარხი — ძველი წელთაღრიცხვის III ათასწლეულის დასასრულის – II ათასწლეულის დასაწყისის არქეოლოგიური ძეგლი სოფელ ნუკრიანთან (სიღნაღის მუნიციპალიტეტი). გათხარა კახეთის არქეოლოგიურმა ექსპედიციამ (ხელმძღვ. კ. ფიცხელაური) 1975 წელს. გორასამარხი დაზიანებული იყო (შემორჩენილი მიწაყრილის სიმაღლე — 1 მ, დიამეტრი — 20 მ). ცენტრალურ ნაწილში 0,10 მ სიღრმეზე გამოვლინდა 2 მ სიგრძისა და 1,90 მ სიგანის ოთხკუთხა ორმოსამარხი, რომელიც დამხრობილი იყო აღმოსავლეთიდან დასავლეთისკენ. მიცვალებული დაკრძალული იყო კიდურებმოხრილი, თავით — დასავლეთისკენ. მარცხენა ხელი ზურგისკენ ჰქონდა გაშვერილი. სამარხში აღმოჩნდა ბრინჯაოს ყუნწმოტეხილი სატევარი, ოთხწახნაგა ისრისპირი, თეთრი კირქვის ლახტისთავი, თიხის ჭურჭელი (9 ც.), მსხვილფეხა საქონლის თავის ქალები, წვრილფეხა საქონლის ძვლები, სამეურნეო დანიშნულების 2 ქილა, 2 ქოთანი, კოჭობი, ცალყურა სასმისი და სხვ. მასალა ინახება სიღნაღის მუზეუმში. Пицхелаури К. Н. и др., Краткий отчет кахетской археологической экспедиции в 1975 г., კრ.: Полевые археологические исследования в 1975 г., Тб., 1979. რუსიშვილი რ., ენციკლოპედია „საქართველო“, ტ. 2, თბ., 2012. — გვ. ?.
L-29 დელფინი

L-29 დელფინი (Aero L-29 Delfín) — რეაქტიული სასწავლო თვითმფრინავი, რომელიც შეიქმნა ჩეხოსლოვაკიური კომპანიის Aero Vodochody-ის მიერ 1950-იანი წლების ბოლოს და 1960-იანი წლების დასაწყისში. იგი რამდენიმე ათეული წლის განმავლობაში გახდა ვარშავის პაქტის ქვეყნების მთავარი სასწავლო თვითმფრინავი. განვითარების დასაწყისი: L-29-ის პროექტირება დაიწყო 1955 წელს ჩეხოსლოვაკიაში Aero Vodochody-ში. პირველი ფრენა: პირველმა პროტოტიპმა ფრენა შეასრულა 1959 წლის 5 აპრილს. გამოშვება: თვითმფრინავი ექსპლუატაციაში შევიდა 1961 წელს წარმატებული ტესტირების შემდეგ. მასალები: ფიუზელაჟი დამზადებულია ალუმინის შენადნობებისგან კომპოზიტური მასალების ნაწილობრივი გამოყენებით. კაბინა: ორმაგი კაბინეტი პილოტის ტანდემური პოზიციით. განდევნილი სავარძლები უზრუნველყოფს უსაფრთხოებას საგანგებო სიტუაციებში. აღჭურვილობა: კაბინა აღჭურვილია პილოტების მომზადებისთვის საჭირო სანავიგაციო და საფრენი აღჭურვილობით. კონფიგურაცია: შუა ფრთა, რაც ხელს უწყობს კარგ აეროდინამიკას და ფრენის სტაბილურობას. კონსტრუქცია: ფრთის კონსტრუქცია შედგება ორი შპრიცისა და ნეკნისაგან, დაფარული ალუმინის ფურცლებით. ტიპი: T-კუდი. ჰორიზონტალური სტაბილიზატორი მდებარეობს კილის ზედა ნაწილში. ძრავი: ერთი M-701 ტურბორეაქტიული ძრავა, დამზადებულია ჩეხოსლოვაკიაში. გაწევა: ძრავის მაქსიმალური გაწევა არის დაახლოებით 8.7 kN (890 kgf). განთავსება: ძრავა დამონტაჟებულია უკანა ფიუზელაჟში. მაქსიმალური სიჩქარე: დაახლოებით 820 კმ/სთ. მაქსიმალური ფრენის სიმაღლე: 11000 მეტრამდე. ფრენის დიაპაზონი: დაახლოებით 900 კმ მაქსიმალური დატვირთვით. აფრენის სიჩქარე: დაახლოებით 14 მ/წმ. შეიარაღება: საბრძოლო ვერსიაში თვითმფრინავი შეიძლება აღიჭურვოს ორი 7,62 მმ ტყვიამფრქვევით და უმართავი რაკეტებისა და ბომბების საკიდებით. აღჭურვილობა: მოიცავს სასწავლო სისტემებს თვითმფრინავის მართვისა და სანავიგაციო აღჭურვილობის მომზადებისთვის. მომხმარებლები: L-29-ის ძირითადი მომხმარებლები იყვნენ ვარშავის პაქტის ქვეყნები, მათ შორის საბჭოთა კავშირი, ჩეხოსლოვაკია, პოლონეთი, გერმანია (გდრ) და სხვა. თვითმფრინავი ასევე მოქმედებდა აფრიკისა და აზიის სხვადასხვა ქვეყანაში. წარმოება: სულ წარმოებული იქნა დაახლოებით 3500 L-29 თვითმფრინავი. საიმედოობა: L-29 განთქმული იყო საიმედოობითა და მოვლის სიმარტივით. ტრენინგი: კარგად შეეფერება პილოტების მომზადებას მისი სტაბილური ფრენის მახასიათებლების გამო. ეკონომიკური: ეკონომიური მუშაობისთვის იმ დროის სხვა რეაქტიულ ტრენაჟორებთან შედარებით. შეზღუდული საბრძოლო ეფექტურობა: მიუხედავად მისი შეიარაღების შესაძლებლობებისა, L-29 არ იყო განკუთვნილი სრული საბრძოლო გამოყენებისთვის. მოძველება: დროთა განმავლობაში მოძველდა უფრო თანამედროვე სასწავლო თვითმფრინავებთან შედარებით. L-29 „დელფინმა“ მნიშვნელოვანი კვალი დატოვა ავიაციის ისტორიაში, გახდა მნიშვნელოვანი ეტაპი მფრინავების მომზადებისას მრავალი ქვეყნისთვის.
ელეკ ბენედეკი

ელეკ ბენედეკი ( დ. 30 სექტემბერი, 1859, სოფელი კიშბაცონი, ტრანსილვანია, ავსტრიის იმპერია – გ. 17 აგვისტო, 1929, კიშბაცონი, კოვსანა, რუმინეთი) – უნგრელი ჟურნალისტი და მწერალი, აგროვებდა და ლიტერატურულად ამუშავებდა უნგრულ ხალხურ ზღაპრებს. დაიბადა ტრანსილვანიის სოფელ კიშბაცონში, ტრანსილვანიაში, ავსტრიის იმპერიაში. სწავლობდა სეკელიუდვარჰელიში (ამჟამად, ოდორჰეიუ სეკუესკში), მოგვიანებით გადავიდა ბუდაპეშტში და იქ გააგრძელა სწავლა. სტუდენტობის პერიოდში იობ სებესთან ერთად შეუდგა ფოლკლორის ელემენტების ხალხური სიმღერების, ბალადების, ზღაპრების და ლეგენდების შეგროვებას. შედეგად, გამოვიდა ტრანსილვანიური ხალხური ზღაპრების კრებული, რომელსაც დადებითი გამოხმაურება მოჰყვა კრიტიკოსების მხრიდან. ამის შემდეგ ელეკ ბენეტეკმა შეწყვიტა სწავლა და დაიწყო მუშაობა გაზეთ Budapest Hírlap - ის რედაქციაში. მოგვიანებით თანამშრომლობდა სხვა გაზეთებთან. 1887-1892 წლებში ელეკ ბენედეკი იყო ბუდაპეშტში უნგრეთის პარლამენტის წევრი. თავის გამოსვლებში მხარს უჭერდა ახალგაზრდულ ლიტერატურას და „ხალხურ პოეზიას“, ხალხურ ენასა და სახალხო განათლებას. 1889 წელს ლაიოშ პოსასთან ერთად მან დააარსა პირველი უნგრული ლიტერატურული ჟურნალი ახალგაზრდებისთვის Az Én Újságom (ჩემი ჟურნალი). ელეკ ბენედეკი იყო კრებულების „ტრანსილვანიური უნგრული ზღაპრები“ (1885) და „ტრანსილვანიური უნგრული ისტორიები“ (1891) რედაქტორი. ბენედეკის ყველაზე დიდი გამოწვევა იყო ხუთტომეული კრებული Magyar mese-és mondavilág („უნგრეთის ზღაპრებისა და ლეგენდების სამყარო“ ), რომელიც გამოიცა 1894-1896 წლებში და უნგრეთის ათასწლეულის აღსანიშნავად. მწერალმა უნგრულ ენაზე თარგმნა ძმები გრიმების ზღაპრები და ათასი და ერთი ღამე . 1885 წელს გამოიცა კრებული Székely Tündérország („სეკლერის ზღაპარი“), რომელშიც შედიოდა ავტორების პირველი ორიგინალური ზღაპრები. ექვსი წლის შემდეგ, 1891 წელს, გამოვიდა Székely Mesemondo („მეზღაპრე სეკლერი“). 1900 წელს შეუერთდა ცნობილი უნგრელი მწერლებისა და პოეტების ჯგუფს "Kisfaludy Group/Kisfaludy Tarsasag". ელეკ ბენედეკი ასევე იყო ლექსების, დრამების, რომანების და ისტორიული მხატვრული წიგნების ავტორი, მაგრამ ყველაზ მეტად ცნობილი გახდა  ზღაპრების კრებულით "Szekely Fairy-Tales". მან ასევე გამოაქვეყნა წიგნების სერია ახალგაზრდებისთვის Kis Könivtar (პატარა ბიბლიოთეკა), რომელიც მოგვიანებით გამოვიდა Benedek Elek Kis Köniwtara-ის სახელწოდებით („ბენედეკ ელეკის პატარა ბიბლიოთეკა“). ტრანსილვანიის რუმინეთთან ანექსიის (1918) და ტრიანონის საზავო ხელშეკრულების (1920) შემდეგ მწერალი გაემგზავრა მშობლიურ სოფელ კიშბაცონში (რუმინულ ენაზე - Bățanii Mici). სადაც გარდაცვალებამდე იყო ახალგაზრდული ჟურნალ Cimbora-ს („მეგობარი“) რედაქტორი. ელეკ ბენედეკი გარდაიცვალა 69 წლის ასაკში 1929 წლის 17 აგვისტოს სოფელ კიშბაცონში. ელეკ ბენედეკის შვილი იყო მწერლი და მთარგმნელი მარსელ ბენედეკი (1885-1969). Benedek Elek. Monográfia. Авторы: Imre János Hegedűs, Sándor Perjámosi • 2015. http://www.philatelia.ru/literature/plots/?more=1&id=2832 ↑ Bibliothèque nationale de France BnF identifikatoru (ფრანგ. .): açıq məlumat platforması. 2011. ↑ Bardócz Orsolya honlapja (archivált változat)
ბელითეფე (კოლის რაიონი)

ბელითეფე (თურქ. Bellitepe) — სოფელი კოლის რაიონში, არტაანის პროვინცია, თურქეთი. მდებარეობს არტაანიდან 36 კილომეტრში, ხოლო რაიონის ცენტრ კოლიდან 19 კილომეტრში. 2022 წლის მონაცემებით სოფელში 118 ადამიანი ცხოვრობს. სოფლის ძველი ისტორიული, ქართული სახელწოდებაა ურუთი. ↑ Bellitepe Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Ardahan Göle Bellitepe Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020. ↑ Candan Badem, Çarlık Yönetiminde Kars, Ardahan, Artvin, İstanbul, 2018, ISBN 9786052100271.
ბუდაქლი (კოლის რაიონი)

ბუდაქლი (თურქ. Budaklı) — სოფელი კოლის რაიონში, არტაანის პროვინცია, თურქეთი. მდებარეობს არტაანიდან 30 კილომეტრში, ხოლო რაიონის ცენტრ კოლიდან 21 კილომეტრში. 2022 წლის მონაცემებით სოფელში 221 ადამიანი ცხოვრობს. სოფლის ძველი ისტორიული, ქართული სახელწოდებაა ციკორი. ↑ Budaklı Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Ardahan Göle Balçeşme Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020. ↑ Candan Badem, Çarlık Yönetiminde Kars, Ardahan, Artvin, İstanbul, 2018, ISBN 9786052100271.
ბიუიუქალთინბულაქი (კოლის რაიონი)

ბიუიუქალთინბულაქი (თურქ. Büyükaltınbulak) — სოფელი კოლის რაიონში, არტაანის პროვინცია, თურქეთი. მდებარეობს არტაანიდან 55 კილომეტრში, ხოლო რაიონის ცენტრ კოლიდან 10 კილომეტრში. 2022 წლის მონაცემებით სოფელში 261 ადამიანი ცხოვრობს. სოფლის ძველი ისტორიული, ქართული სახელწოდებაა დიდი ხარაბა. ↑ Büyükaltınbulak Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Ardahan Göle Büyükaltınbulak Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020. ↑ Candan Badem, Çarlık Yönetiminde Kars, Ardahan, Artvin, İstanbul, 2018, ISBN 9786052100271.
ჩაქილდერე (კოლის რაიონი)

ჩაქილდერე (თურქ. Çakıldere) — სოფელი კოლის რაიონში, არტაანის პროვინცია, თურქეთი. მდებარეობს არტაანიდან 24 კილომეტრში, ხოლო რაიონის ცენტრ კოლიდან 30 კილომეტრში. 2022 წლის მონაცემებით სოფელში 175 ადამიანი ცხოვრობს. სოფლის ძველი ისტორიული, ქართული სახელწოდებაა ორი კილისა. ↑ Çakıldere Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Ardahan Göle Çakıldere Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020. ↑ Candan Badem, Çarlık Yönetiminde Kars, Ardahan, Artvin, İstanbul, 2018, ISBN 9786052100271.
ჩაქირიუზუმი (კოლის რაიონი)

ჩაქირიუზუმი (თურქ. Çakırüzüm) — სოფელი კოლის რაიონში, არტაანის პროვინცია, თურქეთი. მდებარეობს არტაანიდან 49 კილომეტრში, ხოლო რაიონის ცენტრ კოლიდან 4 კილომეტრში. 2022 წლის მონაცემებით სოფელში 307 ადამიანი ცხოვრობს. სოფლის ძველი ისტორიული, ქართული სახელწოდებაა მუზარეთი. ↑ Çakırüzüm Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Ardahan Göle Çakırüzüm Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020. ↑ Candan Badem, Çarlık Yönetiminde Kars, Ardahan, Artvin, İstanbul, 2018, ISBN 9786052100271.
ჩალიდერე (კოლის რაიონი)

ჩალიდერე (თურქ. Çalıdere) — სოფელი კოლის რაიონში, არტაანის პროვინცია, თურქეთი. მდებარეობს არტაანიდან 51 კილომეტრში, ხოლო რაიონის ცენტრ კოლიდან 6 კილომეტრში. 2022 წლის მონაცემებით სოფელში 416 ადამიანი ცხოვრობს. სოფლის ძველი ისტორიული, ქართული სახელწოდებაა მიხკერეკი. ↑ Çalıdere Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Ardahan Göle Çalıdere Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020. ↑ Candan Badem, Çarlık Yönetiminde Kars, Ardahan, Artvin, İstanbul, 2018, ISBN 9786052100271.
დეიმონ ტარგარიენი

დეიმონ ტარგარიენი (ინგლ. Daemon Targaryen) — ჯორჯ რეიმონდ რიჩარდ მარტინის ფენტეზის ჟანრის რომანის „ცეცხლი და სისხლის“ პერსონაჟი და ასევე მისი ტელეადაპატაციის ერთ-ერთი მთავარი გმირი. ის წარდგენილია 2018 წელს გამოცემულ წიგნ „ცეცხლი და სისხლში“. ტელეადაპტაციისას მისი როლი შეასრულა მეთ სმითმა. დეიმონ ტარგარიენი იყო ბეილონ ტარგარიენის უმცროსი ვაჟი, ჰყავს უფროსი ძმა მეფე ვისერის I ტარგარიენი. დეიმონი იყო დრაგონსტოუნის პრინცესის, პრინცესა რეინერა ტარგარიენი მეორე ქმარი. ის იყო მისი დროის ერთ-ერთი ყველაზე გამოცდილი მეომარი და ატარებდა ვალირიული ფოლადისგან შექმნილ მახვილს, სახელად „ბნელი და“. დრაკონის მხედარი, რომლის სახელიც იყო კარაქსესი, თავი ვიწრო ზღვისა და სტეპსტოუნის მეფედ გამოაცხადა. ეიგონის დაპყრობებიდან 101 წელს, მეფე ჯეიჰერის I ტარგარიენმა მოიწვია დიდი საბჭო, სადაც გაანიხილებოდა ის თუ ვინ უნდა ასულიყო რკინის ტახტზე. მას ორივე ვაჟი დაღუპული ყავდა ამიტომაც ტახტზე ავიდა ვისერის ტარგარიენი, დეიმონის უფროსი ძმა. ვისერის მეფობის პირველი ცხრა წელი, დეიმონი მცირე საბჭოს წევრი იყო სადაც მსახურობდა, როგორც სამართლის მაგისტრად ასევე მონეტების ოსტატად. მაგრამ ის მცირე საბჭოს შემადგენლობიდან გააძევეს, ეს ყველაფერი სერ ოტო ჰაიტაუერის დამსახურება იყო. დეიმონის კონკურენტი, ოტო ჰაიტაუერი მას უყურებდა როგორც მეორე, მეიგორ სასტიკს. თავის მხრივ, დეიმონი ოტოს ლენჩად თვლიდა, რომელსაც სურდა თანამდებობით რაც შეიძლება მაღლა ასულიყო, რადგან მისი, როგორც მეორე შვილის სტატუსი არ მისცემდა უფლებას დაემკვიდრებინა სადმე საკუთარი ადგილი. საბჭოს უმეტესობა ყოველთვის ოტოს მხარეს იდგა, მაგრამ დეიმონს იცავდა ძმა. მეფე ვისერისმა თავისი ძმა დააქორწინა რეა როისზე, რუნსტოუნის ლედიზე. არცერთი მხარე არ იყო კმაყოფილი ამ გარიგებით, დეიმონი თავის ცოლს თავის "ბრინჯაოს ძუკნას" უწოდებდა. მის პირად გერბზე გამოსახულია ტარგარიანების სამთავა დრაკონი, რომელიც ოქროს ცეცხლის საზღვრებშია ჩასმული. მისი მუზარადი დამზადებულია, ვალირიული ფოლადით და დრაკონის თავითაა მორთული. დეიმონ ტარგარიენი
ოდესის რაიონი

ოდესის რაიონი (უკრ. Одеський район) — რაიონი უკრაინაში, ოდესის ოლქში. მისი ფართობია 3922,8 კმ². 2022 წლის აღწერის მონაცემებით რაიონის მოსახლეობა 1 378 490 ადამიანს შეადგენდა, ხოლო სიმჭიდროვე 376,4 კაცს კმ²-ზე. რაიონის ადმინისტრაციული ცენტრია ქალაქი ოდესა. რაიონი დაარსდა 2020 წლის 17 ივლისს უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2014-07-01. ციტირების თარიღი: 2015-07-26.
ალბანეთის უნივერსიტეტი

ალბანეთის უნივერსიტეტი — კერძო უმაღლესი სასწავლებელი ალბანეთში. მინისტრთა საბჭოს მიერ ლიცენზირებული, No. 697, 2009 წლის 18 ივნისით, გაიხსნა 2009-2010 სასწავლო წელს, სთავაზობს პროგრამებს ორ ფაკულტეტზე: სოციალურ მეცნიერებათა ფაკულტეტზე (პროგრამები მეცნიერების სწავლების იურიდიული, პოლიტიკური მეცნიერებებისა და ფსიქოლოგიის ზოგადი ადმინისტრირება) და ეკონომიკის ფაკულტეტი სასწავლო პროგრამებით. საბანკო და საფინანსო-ბიზნეს ადმინისტრირებაში. პირველი სასწავლო წლის განმავლობაში სწავლას 1000-მდე სტუდენტი ესწრებოდა. ერთი წლის შემდეგ, ეს ახალი ინსტიტუცია შესთავაზა ბაკალავრიატის ხარისხები სასწავლო პროგრამებში: სკოლამდელი მასწავლებელთა განათლება, დაწყებითი განათლების მასწავლებელი, ინგლისური ენა, საექთნო, ინჟინერია კომპიუტერული და საინფორმაციო ტექნოლოგიები, რითაც დაასრულა 2010-2011 სასწავლო წელი ორი ახალი ფაკულტეტის გახსნით: სამედიცინო მეცნიერებათა ფაკულტეტი და ფაკულტეტი. არქიტექტურა და ინჟინერია . 2010-2011 სასწავლო წელი ბერატის უნივერსიტეტს სწავლის პირველ საფეხურზე 2600-მდე სტუდენტით ჰყავს. ალბანური უნივერსიტეტი (AU) არის 1994 წლის ( 25.05.1994) დაფუძნებული და მოქმედი კანონმდებლობით დარეგისტრირებული, უნიკალური საიდენტიფიკაციო ნომრით J82025002B კომპანია „UFO SHPK“-ის ნაწილი.. AU შეიქმნა მოქმედი კანონმდებლობის შესაბამისად მინისტრთა საბჭოს 2004 წლის 10.04.197 გადაწყვეტილებით „კერძო უნივერსიტეტის „UFO dental“-ის გახსნის ნებართვის გაცემის შესახებ. მინისტრთა საბჭოს 2009 წლის 28.05.05 N 597 გადაწყვეტილებით კერძო უნივერსიტეტის სახელწოდება „UFO dental“ შეიცვალა „UFO University“-ით. მოქმედი კანონმდებლობის შესაბამისად და მინისტრთა საბჭოს 24.08.2011 წლის №603 გადაწყვეტილებით კერძო უნივერსიტეტს „ეფო უნივერსიტეტს“ ეწოდა „ალბანური უნივერსიტეტი“. "ალბანური უნივერსიტეტის" მისიაა განავითაროს და გააფართოვოს ცოდნის ზომები სტუდენტების განათლების, ინტელექტუალური, სოციალური და კულტურული ზრდის გზით, ხელი შეუწყოს საზოგადოების წინსვლას ინტელექტუალური გარემოს უზრუნველსაყოფად, რომელიც ხელს უწყობს კრიტიკულ და შემოქმედებით აზროვნებას. როგორც ინსტიტუციური და აკადემიური ღირებულებები, პრინციპები და ეთიკა. როგორც კერძო უნივერსიტეტი, მაგრამ საჯარო მისიით, ალბანური უნივერსიტეტი აიძულებს სტუდენტებს განავითარონ კვლევისა და რეფლექსიის შესაძლებლობები ეროვნული და საერთაშორისო საზოგადოების მნიშვნელოვან საკითხებზე, განათლებისა და თანამედროვე სასწავლო პროგრამების მეშვეობით. „ალბანური უნივერსიტეტი“ ორიენტირებულია ღირებულებებზე და კვლევისა და განვითარების ახალ ფორმებზე, მიზნად ისახავს გამოიმუშაოს ქმედითი სპეციალისტები, რომლებსაც შეუძლიათ გაუმკლავდნენ და უპასუხონ ღია საზოგადოებაში ცხოვრების გამოწვევებს. ღირებულებებით ხელმძღვანელობით და ადამიანებზე ორიენტირებული დაწესებულება მიზნად ისახავს გამოიყენოს ის ცოდნა, რომელიც გადაეცემა სტუდენტებს, რათა შეცვალოს მათი მომავალი ცხოვრება და ამ გზით ხელი შეუწყოს საზოგადოებას. ალბანეთის უნივერსიტეტების სია ↑ Profilet e Universiteteve. U Albania. ↑ Lista e institucioneve të akredituara të larta. ASCAL.
ღრომი

ღრომი — ერედვის მუნიციპალიტეტის სოფლების დიდი ღრომის და პატარა ღრომის საერთო სახელწოდება, ასევე ყოფილი თემის სახელი (სოფლები: დიდი ღრომი, ანდორეთი, ახსარგინა, ბიეთი, ზემო გორეთი, ზემო ქლივანა, თელაგინა, ივრეთი, ნიში, პატარა ღრომი, საკვირეთი, ქვემო გორეთი, ქვემო ქლივანა, წყლები, ჯვარეთი). ქართული საბჭოთა ენციკლოპედია, ტ. 10, თბ., 1986. — გვ. 599.
ბლერტა ზექირი

ბლერტა ზექირი (დაიბადა 1979 წელს) — კინორეჟისორი კოსოვოდან . მისი ნამუშევარი უმთავრესად უგზო-უკვლოდ დაკარგულ ადამიანებსა და ლგბტ უფლებების საკითხებს ეხება. მუშაობს და ცხოვრობს პრიშტინაში, კოსოვო. დაიბადა სუჰარეკე, კოსოვო, იუგოსლავიაში. ზექირი დაიბადა 1979 წელს კოსოვოში და გაიზარდა სუვა რეკაში. მოზარდობისას ის კოსოვოში ჰიპ-ჰოპ არტისტი იყო. 1999 წელს ის და მისი ოჯახი კოსოვოს ომის დროს მშობლიურ ქალაქში ხოცვა-ჟლეტას გადაურჩნენ; ზექირი შემდგომში იმ წელს ემიგრაციაში წავიდა საფრანგეთში, როგორც ომის ლტოლვილი. 2004 წელს ბლერტა თანარეჟისორობდა ფილმში  „Exit“. ასევე რეჟისორობდა ფილმში  „The Return“ („Kthimi“), რომელიც შეიქმნა სულ 3 დღეში და იყო წყვილის შესახებ, რომელიც კოსოვოს ომის შემდეგ გაერთიანდა. მუშაობდა უამრავ მოკლემეტრაჟიან და მხატვრულ ფილმზე, რომლებმაც მონაწილეობა მიიღეს მრავალ საერთაშორისო ფესტივალში, როგორიცაა: სანდენსის კინოფესტივალი, ობერჰაუზენის მოკლემეტრაჟიანი ფილმების საერთაშორისო ფესტივალი, ბრედფორდის კინოფესტივალი და ასე შემდეგ..ფილმმა მიიღო ჟიურის პრიზი მოკლემეტრაჟიან ფილმში, საერთაშორისო მხატვრული ლიტერატურა სანდენსის კინოფესტივალზე 2012 წელს. მისი სადებიუტო მხატვრული ფილმი, ქორწინება ("Martesa") გამოვიდა 2018 წელს და ფოკუსირებული იყო ლგბტ უფლებებზე. The Marriage იყო რეჟისორი ზექირი და თანაავტორი მისი და კრეშნიკ ბერიშის, მისი პარტნიორის მიერ. 2018 წელს კოსოვომ აირჩია ფილმი, როგორც მათი ქვეყნის წარდგენა ოსკარის საუკეთესო უცხოენოვანი ფილმის კატეგორიაში.. . სწავლობდა კინო პარიზის 8 უნივერსიტეტში. 2019 წელს საფრანგეთიდან დაჯილდოვდა ხელოვნებისა და ლიტერატურის ორდენის რაინდით . 2012 წელს მოიპოვა სანდენსის საერთაშორისო მოკლემეტრაჟიანი მხატვრული ჯილდო. იგი 2012 წლიდან არის ევროპის პრესტიჟული კინოაკადემიის წევრი და საფრანგეთის მთავრობის მიერ მიენიჭა "ხელოვნებისა და ლიტერატურის ორდენის რაინდი". მთელი თავისი კარიერის განმავლობაში ბლერტას ფილმებმა აღიარება მოიპოვა 200-ზე მეტ კინოფესტივალზე მსოფლიოში, რამაც მას 30-ზე მეტი საპატიო ჯილდო დაიმსახურა. ↑ 1.0 1.1 1.2 Bami, Xhorxhina. France Gives Kosovo Film Director Top Cultural Award (20 November 2019). ციტირების თარიღი: 31 July 2020. შეცდომა ციტირებაში Invalid <ref> tag; name ":0" defined multiple times with different content; $2 ↑ Pond, Steve. Mumblecore Goes to Kosovo in 'The Return' (6 July 2012). ციტირების თარიღი: 9 July 2021. ↑ 2012 Sundance Film Festival Announces Awards. ციტირების თარიღი: 9 July 2021. ↑ Holdsworth, Nick. Oscars: Kosovo Selects 'The Marriage' for Foreign-Language Category (4 November 2018). ციტირების თარიღი: 10 November 2020.
ვინჩენც პრენუში

ვინჩენც პრენუში (ალბ. Vinçens Prennushi; დ. 4 სექტემბერი, 1885, შკოდერი — გ. 19 მარტი, 1949, დურესი) — ალბანელი პოეტი და ფოლკლორის შემკრებ-შემგროვებელი, კათოლიკე პრელატი, ფრანცისკანელთა სამონასტრო ორდენის წევრი. ახალგაზრდობაში იყო ეროვნულ-განმათავისუფლებელი მოძრაობის წევრი, რისთვისაც ოსმალეთის ხელისუფლებამ დააპატიმრა და ციხეში ჩასვა. 1900 წელს შეუერთდა ფრანცისკანელთა სამონასტრო ორდენს. სწავლობდა ზალცბურგის უნივერსიტეტის ღვთისმეტყველების ფაკულტეტზე. 1904 წელს მან სამონასტრო აღთქმა დადო, 1908 წლის 19 მარტს კი მღვდლად აკურთხეს. იყო ფრანცისკანური გამომცემლობის დირექტორი. 1936 წელს გახდა ფრანცისკანელთა ალბანეთის ფილიალის პროვინციალი. 1936 წლის 27 იანვარს რომის პაპმა პიუს XI-მ პრენუში საპას ეპარქიის ეპისკოპოსად დანიშნა. 1936 წლის 19 მარტს გაიმართა მისი ეპისკოპოსად კურთხევის ცერემონია, რომელიც ალბანეთის სამოციქულო დელეგატმა და ქალკედონის ტიტულარულმა მთავარეპისკოპოსმა ჯოვანი ბატისტა დელა პიეტრამ ჩაატარა. 1940 წლის 26 ივნისს პიუს XII-მ პრენუში დურესის მთავარეპისკოპოსად დანიშნა. იყო კათოლიკური პერიოდული გამოცემების Hylli i Dritës და Zani i Shen Ndout-ის რედაქტორი. ალბანელი კომუნისტების ხელისუფლებაში მოსვლის შემდეგ, პრენუშიმ მოითხოვა, შექმნილიყო წმინდა საყდრისგან დამოუკიდებელი კათოლიკური ეკლესია. 1947 წელს კომუნისტურმა ხელისუფლებამ ის დააპატიმრა. 1947 წლის 18 დეკემბერს გაიმართა სასამართლო პროცესი. პრენუშის ბრალი ედებოდა იტალიელ ოკუპანტებთან თანამშრომლობასა და ამერიკელთა ჯაშუშობაში. მას ოცი წლით თავისუფლების აღკვეთა მიესაჯა. ციხეში ყოფნისას აწამეს. გარდაიცვალა 1949 წლის 19 მარტს, ციხის საავადმყოფოში. დაკრძალულია დურესის წმინდა ლუსიას საკათედრო ტაძარში. მისი გარდაცვალების შემდეგ, 1992 წლამდე, დურესის მთავარეპისკოპოსის კათედრა ვაკანტური იყო. 2016 წლის 6 ნოემბერს, ქალაქ შკოდერში, წირვის დროს, კარდინალმა ანჯელო ამატომ ვინჩენც პრენუში 38 ალბანელ მოწამეს შორის დაასახელა. შექმნილი აქვს პოეზიის რამდენიმე კრებული. გერმანულიდან თარგმნა გერმანული რომანტიზმის ნაწარმოებები. ეწეოდა ეთნოგრაფიულ საქმიანობას, აგროვებდა ალბანური ხალხური სიმღერების ტექსტებს. ძირითადი ნაშრომები: Visari kombëtar (1911); E Trathtuemja (1919); Prej robnije në liri; Gjeth e lule. კათოლიკური იერარქიის ვებ-გვერდი ↑ 1.0 1.1 santiebeati.it <a href="https://wikidata.org/wiki/Track:Q21780512"></a> ↑ Catholic-Hierarchy.org — USA: 1990. <a href="https://wikidata.org/wiki/Track:Q30"></a><a href="https://wikidata.org/wiki/Track:Q3892772"></a> ↑ Албания: беатификация 38 мучеников коммунистического режима. ციტირების თარიღი: 2022-04-12